Morarame Jeu tãtamorepase tuisa Jorão etapatoh poko . Jezereu po tuisa Jorão nexiase , ekurãkãko . Morotona toytose ynororo tyyryhmase ahtao , osetaparyhtao tuisa Hazaeu , Xiria esẽ maro , Ramote-Kireate po . Naeroro ynara tykase Jeu tymarõkõ soutatu tõ esamo a : — Ymaro awahtao xine tomeseke ehtoko tarõkõ ytopyra ehtohme tokare pyra , Ramote-Kireate poe Jezereu põkõ zuruse ypoko .
